ભિલોડા : અરવલ્લી જિલ્લા પોલીસવડાના માર્ગદર્શ્ન હેઠળ ભિલોડા સીપીઆઇ પી.ડી.દરજી, પીએસઆઇ એમ.આર.સગાડા સહિત સ્ટાફને મળેલી બાતમીના આધારે ભિલોડા તાલુકાના કેસરપુર ગામથી ઝીજોડી ગામ તરફના રોડ ઉપર એક પલ્સર મોટરસાયકલ ઉપર ઈંગ્લીશ દારૂની પેટીઓ કતાનના થેલામાં લઇ મેંઇન રોડ ઉપર ડુંગરના ઢાળ પરથી પસાર થતાં પોલીસની બોલેરો જીપને જોઈ મુદ્દામાલ મુકી નાસી છૂટ્યો હતો જ્યાંથી પોલીસે દારૂની બોટલો નંગ-82 કિંમત રૂ.26.800 તથા કુલ રૂ.56.800ના મુદામાલ ઝડપ્યો હતો. જ્યારે ભીલોડા પોલીસે ટાકાટુકા રોડ પરથી કાર નંબર GJ.09.AG.3525ને ઉભી રખાવતાં ચાલકે કાર ભગાવી મુકી હતી અને જેતપુરની સીમમાં કાર મુકી ભાગી છૂટ્યો હતો. જ્યાંથી પોલીસે દારૂની 180 બોટલ જેની કી.રૂ.1,50,000 તથા કાર મળી 2,35,200નો મુદ્દામાલ ઝડપ્યો હતો.